Koronaviruspandemia Italiassa

Vuoden 2020 koronaviruspandemia on ollut Italiassa Euroopan pahimpia. Ensimmäiset varmistetut tartunnat Italiassa todettiin 31. tammikuuta 2020.  Pahin epidemia keskittyi Pohjois-Italiaan. Sairaanhoito ylikuormittui pahoin. Italian hallitus vastasi helmi-maaliskuussa epidemiaan kovenevin karanteeni- ja sulkutoimin. Ne rajasivat epidemian ensimmäisen aallon laskuun. Italia hölläsi rajoitustoimia. Uusia tautiaaltoja pelättiin. Tauti hiipui kesällä. Uusi koronavirusaalto nousi elo-marraskuussa 2020.

Italiassa oli todettu 24. joulukuuta 2020 mennessä yhteensä 1 991 278 koronavirustapausta. Ainakin 70 395 oli kuollut ja 1 344 785 oli toipunut.

 Ensimmäiset tapaukset 

Joidenkin arvioiden mukaan koronavirus oli Pohjois-Italiassa jo syyskuussa 2019. Varmemmin koronavirusta oli Italiassa marraskuussa 2019.

Ensimmäiset siihen aikaan todetut koronavirustartunnat varmistettiin 31. tammikuuta 2020, kun kahden kiinalaisen todettiin sairastuneen Roomassa.

Italia esti Kiinasta saapuneet matkustajalennot 31. tammikuuta.  Ne kuljettivat matkustajat naapurimaihin. Sitten Italiaan palaavat tulivat maitse ja meritse Italiaan. Niinpä Kiinan paluulentojen sulkemisen alkuperäinen ajatus kääntyi päälaelleen. Kiinasta kiertoteitse saapuneita matkustajia ei pistetty karanteeniin. 

Helmikuussa Codognon sairaalaan otettiin jo aiemmin lievän keuhkokuumeen oireisiin lääkitystä saanut "potilas yksi". Hän oli 38-vuotias Mattia Meastri, joka oli virallisesti ensimmäinen koronaviruspotilas tehohoidossa koko Euroopassa.. Hän selvisi 18 päivän tehohoidon jälkeen.

Ensimmäinen koronavirukseen liittyvä kuolemantapaus raportoitiin Italiassa 22. helmikuuta 2020. 24. helmikuuta oli kuollut kuusi henkilöä.

Sairaalat eivät olleet varautuneet koronavirukseen. Ainakin viisi henkilökunnasta sairastui Codognon sairaalassa. Sairaala levitti virusta eteenpäin.

4. maaliskuuta tautiin kuolleiden määrä ylitti sadan. Tässä vaiheessa Codognon sairaalapaikat olivat lopussa. Näin, vaikka Pohjois-Italiassa on teollisuusmaidenkin mitassa hyvä sairaanhoito.

Marraskuussa 2020 julkaistun tutkimuksen mukaan Italiassa on löytynyt koronaviruksen vasta-aineita näytteistä, jotka on otettu vuoden 2019 lokakuun ensimmäisellä viikolla, eli tartunnat ovat tapahtuneet syyskuussa 2019. Näytteet oli alun perin otettu keuhkosyöpätutkimusta varten.

 Kevään 2020 tautiaalto 
Koronavirustauti levisi räjähdysmäisesti Italiassa viimeistään helmikuun lopusta alkaen. Italiassa käyneet matkailijat levittivät tautia muualle Eurooppaan.

Hallitus vastasi tähän eristämällä ensin 23. helmikuuta 11 Lombardian ja Veneton alueella ollutta pientä kuntaa. Mutta vaikka Nembrossa ja Alzanossa oli paljon virusta, näitä ei suljettu.

Muualla Lombardiassa suljettiin tapahtumia ja kouluja. Tapausmäärät ja kuolleisuus kasvoivat edelleen hallitsemattomasti. Sairaalat täyttyivät. Hoitojärjestelmä ylikuormittui pahoin. Henkilökunta uupui.Tehohoitopaikat loppuivat pahimmilla alueilla. Italia julisti kansallisen hätätilan. Hallitus sulki karanteeniin 8. maaliskuuta viikolla ensin osan Pohjois-Italiaa, sitten 9. maaliskuuta koko Italian. Tautitapaukset lisääntyivät yhä nopeasti. Ihmiset rikkoivat monesti karanteeniohjeita. Lombardian alue oli alusta asti yksi Italian pahimmista tautikeskuksista. Syyksi tähän väitettiin mafiaa ja korruptiota, sekä suojelutoimien jarruttamista, koska ne uhkasivat taloutta. Mutta päinvastoin Veneton alue reagoi lähettämättä koronasairaita heti sairaalaan. Näin koronavirustautiin sairastuneet eivät siellä tartuttaneet niin paljon lääkäreitä ja sairaanhoitajia. 

13. maaliskuuta kuolleita oli ainakin tuhat, kun tartuntoja todettiin 8 000. 

Tehohoito kuormittui joillain alueilla ainakin nelinkertaisesti. Melko pienestä Bergamon kaupungista tuli epätoivoisen tautitaistelun symboli. Bergamon sairaala perusti kriisiyksikön 22. helmikuuta. 

Potilaiden määrä nousi noin 25 potilaan päivävauhtia. Uusi koronavirusosasto perustettiin aina kahden päivän välein, yhteen osastoon mahtui 48 potilasta. Maaliskuun 6. päivänä sairaalan pihalla oli 7 ambulanssia, joissa potilaita hengityskoneissa. Sairaalan hengityskoneet olivat lopussa. Tehohoitopaikkoja oli vain 40. Sairaalapaikkoja oli vain 780 normaalin 980:n sijasta, koska koronaviruksen takia piti potilaita hajauttaa. Henkilökunta oli henkisesti kovalla koetuksella, kun hengitysvaikeuksista kärsiviä potilaita ei voitu monestikaan auttaa. Jouduttiin tekemään valintoja: osastolle, jätetään kuolemaan, teho-osastolle, kotiin. Suurin osa kuolleista oli yli 70-vuotiaita, mutta nuorempiakin menetti henkensä.

Epidemia tappoi ihmisiä 19. maaliskuuta mennessä noin 1,1 miljoonan asukkaan Bergamon maakunnassa kuusi kertaa normaalia kuolleisuutta enemmän, noin 600 henkilöä. Yhteensä epidemia tappoi Bergamon maakunnassa ainakin 4 500, jopa 6 000.

Bergamon krematorion kapasiteetti loppui. Niinpä armeijan kuorma-autot ajoivat kaupungista ruumisarkkuja muualle tuhkattaviksi. Italian vanhusten hoivakodeissa tapahtui monia kuolemia.

Huipussaan ylikuolleisuus oli Bergamon alueella 8,48, Cremonan seudulla 6,18, Bresciassa 4,74, Piacenzassa 4,59 ja Lodissa 4,49 kertainen normaaliin verrattuna.

alt=|pienoiskuva|250x250px|Koronaviruspandemia Italiassa:  Sininen yhtenäinen viiva: koronavirustapaukset yhteensä. Sininen pisteviiva: päivittäiset testatut koronatapaukset. Punainen yhtenäinen viiva: koronaviruskuolemat. Punainen pisteviiva: päivittäiset todetut koronaviruskuolemat. Pystysuora asteikko on logaritminen.
Bergamon maakunnan Nembrossa kuoli 158 ihmistä huhtikuun alkuun mennessä. Normaali kuolleiden määrä olisi ollut 35. Testien mukaan vain 31 kuoli Covid-19 tautiin. Kaikkia kuolleita ei ollut testattu koronavirustestillä. Todellinen kuolleiden määrä on neljä kertaa enemmän kuin testien mukainen luku, ja 3,5 kertaa enemmän kuin normaalisti. Nembrossa on noin 11 600 asukasta. Tällöin Nembron asukkaista kuoli noin 1,3 prosenttia  huhtikuun alkuun mennessä.

Etelä-Italia selvisi taudin 1. aallosta paljon vähemmällä rajoitusten ansiosta. Italia ohitti kuolinluvullaan Kiinan 19. maaliskuuta 2020 ja siirtyi tuolloin kuolinluvuissa maailman kärkeen.

Italia kiristi karanteenia 23. maaliskuuta sulkemalla monia yrityksiä. Ensimmäisen tautiaallon uusien tartuntojen huippu saavutettiin maaliskuun lopussa.Tällöin kuoli testien mukaan 969 päivässä. Tämän jälkeen kuolemat ja tautitapaukset vähenivät hitaasti. 5. huhtikuussa oli muiden kuin tehohoidossa olleiden sairaalapotilasmäärän huippu, lähes 29 000 potilasta eri Italian sairaaloissa hoidettavana koronaviruksen takia. 

Aivan huhtikuun alussa oli eniten ihmisä sairaalassa, noin 31 000. Tehohoidossa oli noin 4 000.

Huhtikuun alussa alkoi tehohoidossa olleiden määrä vähentyä. 20. huhtikuuta aktiivisten tapausten määrä oli huipussaan.  Tuolloin oli 17 000 sosiaali- ja terveysalan ammattilaista saanut tartunnan. Näistä sairaanhoitajia oli noin 8 600. 129 lääkäriä, 34 sairaanhoitajaa ja 10 apteekkaria oli kuollut tautiin. Kaikkia tautiin kuolleita ei oltu testattu. Niinpä Italiassa arvellaan kuolleen tautiin keväällä 2020 ainakin puoltoista kertaa julkistettuja lukuja enemmän.

Toukokuun alussa epidemia oli supistunut alle kuudesosaan siitä mitä huipussaan oli. Talous oli pahoin taantunut sulkutoimien takia. Yhteiskuntaa avattiin. Tämän pelättiin vievän uuteen, ehkä vielä tuhoisampaan tautiaaltoon.

Toukokuun lopussa terveysalan asiantuntijat epäilivät Lombardian ja muiden Italian alueiden väärentävän koronalukuja, jottei yhteiskuntaa suljettaisi uudelleen.

Heinäkuun 9. päivänä eteläosa Italiasta oli käytännössä viruksesta vapaa. Jonkin verran virusta esiintyi kuitenkin Pohjois- ja Keski-Italiassa. Bergamon keskussairaalan teho-osastolla ei ollut 9. heinäkuuta 2020 enää yhtään koronapotilasta. Huipussaan oli tehohoidossa siellä ollut kerrallaan 100, ja alueella kuollut 6 000.

 Syksy 2020 
3. elokuuta Italiassa oli koronaviruksen takia tehohoidossa 41 potilasta ja 734 oirehtivaa sairaalassa. 12 474 oli sairaana, joista suurin osa kotona. 

Koronavirustapausten määrä lisääntyi myös Italiassa elokuussa 2020. Italia siirtyi alueellisiin rajoituksiin. Lokakuussa nousu oli rajua. Napolissa oli 24. lokakuuta 2020 mellakka öistä alueellista ulkonaliikkumiskieltoa vastaan.

Hallitus kovensi 25. lokakuuta rajoituksia niin että ravintolat suljettiin jo kello 6 illalla. Myös kuntosalit ja elokuvateatterit pistettiin kiinni. Muun muassa Milanossa, Torinossa ja Napolissa oli rajoituksia vastustavia mellakoita samana iltana.

30. syyskuuta oli yli 31 000 uutta koronavirustapausta päivässä, ja yli 1 000 ihmistä otettiin sairaalaan. Sairaaloissa oli tämän jälkeen lähes 17  000 koronaviruspotilasta, joista teho-osastoilla 1 746.

Lähes 40 0000 italialaista sairasti koronavirustautia 2. marraskuuta. Yli 2 000 heistä oli tehohoidossa. Tautiin kuoli noihin aikoihin noin 200-300 päivässä.

Eniten tautia oli Lombardiassa. 5. marraskuuta oli melkein 34 500 tartuntaa, 344 kuollutta. Lombardiassa oli 8 900 tartuntaa.  Hallitus julisti Lombardiaan ja lähialueen maakuntiin sulun: kaupat ja ravintolat kiinni, ulkona sai liikkua vain välttämättömästä syystä. Tartuntoja oli epidemian alusta lukien 82 500, kuolleita 4 0192.

11. marraskuuta kuoli 629, oli melkein 33 000 tartuntaa. Terveydenhuolto oli lähellä romahdusta. Tauti levisi nyt myös Keski- Ja Etelä-Italian suurissa keskuksissa, Firenzessä, Roomassa ja Napolissa. Näihin aikoihin oli uusien tartuntojen huippu.

24. marraskuuta oli noin 20 000 tartuntaa, ja 853 kuolemaa.Tartuntahuippu oli sivuutettu, kuolleiden määrä kasvoi.

Toisen aallon aikana oli kuollut 37 lääkäriä, joista 27 kymmenen päivän aikana. Kuolleita läkäreitä oli yhteensä 216, koska kevään aikana oli kuollut 176 lääkäriä koronaan.

Marraskuussa 2020 koronavirustartunnan sai Italiassa 800 000, ja se aiheutti 12 900 kuolemaa. Terveydenhoitohenkilökunnasta koronan sai 22 700.

1. joulukuuta oli karanteenissa yli 750 000. 

Koko koronaviruspandemian aikaan 1. joulukuuta mennessä oli Italiassa saanut koronaviruksen 66 600, hoitajia kuoli 50, lääkäreitä 222. Koko väestöstä oli koronan saanut 1,6 miljoonaa, joista 55 600 kuollut.

3. joulukuuta oli siihen astisen pandemian kuolleisuushuippu, jolloin kuoli vuorokauden aikana koronana liittyen 993.

19. joulukuuta hallitus määräsi Italian koronasulkuun joulun ajaksi 6. tammikuuta asti. Mm matkustaminen paikkakuntien välillä kielletään, vaikka kaupat ovat auki.

Toinen tautiaalto oli ainakin yhtä tappava kuin ensimmäinenkin.  Ensimmäinen aalto tappoi  21. helmikuuta - 31. elokuuta 35 376, ja

toinen aalto 1. syyskuuta - 25. joulukuuta 35 417.

28. joulukuuta mennessä 2 miljoonaa italialaista oli sairastunut koronaan. 72000 italialaista oli kuollut. Näistä 89 879 hoitohenkilökunnasta oli saanut koronan. Näistä kymmeniä hoitajia kuollut epidemiaan. 273 lääkäriä oli kuollut. Kuukauden sisään 413 381 oli saanut koronan, joista 16 923 hoitohenkilökuntaa.

 Kuormitus terveydenhoidolle 

Italiassa oli 14. huhtikuuta kolmanneksi eniten vahvistettuja tartuntoja ja toiseksi eniten kuolemia koronaviruksen vuoksi maailmassa. Italiassa oli 14. huhtikuuta yli 159 000 tartuntaa ja 20 000 sen aiheuttamaa kuolemaa. Maan terveydenhuoltojärjestelmä ei ollut valmistautunut näin suureen määrään koronaviruspotilaita, ja koko terveydenhuolto uhkasi romahtaa. Ruumiita yritettiin lähettää kirkkoihin, mutta hautausta ei voitu järjestää, sillä ne oli kielletty karanteenin takia. Sotilasajoneuvoja otettiin käyttöön kuljettamaan ruumiita pois. Polttohautauksen odotusaika venyi viikkoon, ja ruumishuoneet ja hautausmaat olivat täynnä. Italiassa varsinkin tehohoidon paikat olivat ruuhkautuneita, eikä kaikille riittänyt hengityskoneita. Tehohoidossa oli paljon nuoria. Hoitopaikkojen pulan vuoksi lääkärit joutuivat päättämään, hoidetaanko tehohoidossa 80- vai 45-vuotiasta, ja yleensä paikat menevät nuorille, koska heidän ennusteensa on parempi. Maa tarvitsi 20 000 uutta lääkäriä ja sairaanhoitajaa tehohoidon ruuhkien purkamiseen. Varsinaisen hoitotyön lisäksi henkilökunta joutui miettimään joka päivä, kuinka keuhkokuumepotilaalle järjestään tilaa. Sairaaloiden leikkausosastot muutettiin keuhkokuumepotilaiden hoitohuoneiksi. Terveydenhuoltojärjestelmää kuormitti myös se, että koronapotilaiden kanssa kontaktissa ollessaan myös sairaaloiden henkilökuntaa sairastui. Hoitajien ja lääkärien kotikaranteenit pahensivat sairaaloiden heikkoa tilannetta ja resurssipulaa.

 Vo’n kylässä 
Vo’n kylässä tutkijat tekivät kokeellisen aloitteen, jossa kaikki kylän 3 200 asukasta testattiin. Testit tehtiin myös oireettomille ihmisille. Joidenkin raporttien mukaan kantajista 50–75 prosenttia oli oireettomia. Näin tutkijat pystyivät luomaan "epidemiologisen kuvan" viruksen leviämisestä. Kaikki koronavirustartunnan saaneet saatettiin eristykseen, kuten myös kaikki, jotka olivat olleet yhteydessä heidän kanssaan. Testattaessa väestö toiseen kertaan 90 prosenttia positiivisista tartuntatapauksista oli vähentynyt ja kahdeksan oli oireettomia.

 Italian pahimmat koronavirusalueet 
Italian ja Euroopan pahimmat koronavirusalueet 25. kesäkuuta 2020 mennessä

Bergamo – kuolleisuus 4,47 kertaa normaali. Bergamon hieman alle miljoonan asukkaan maakunnassa kuoli 1. aallossa noin 6 000.

Cremona – 3,77 kertaa normaali

Lodi – 3,33 kertaa normaali

Brescia – 2,11 kertaa normaali

 Koronatartunnan jäljityssovellus 
Italiassa on käytössä mobiilisovellus Immuni koronatartunnan jäljitystä helpottamaan. Se on ladattavissa sekä Android että iPhone puhelimiin niiden sovelluskaupasta. Se on yhteensopiva usean eri EU-maan vastaavien sovellusten kanssa. 

 Tunnettuja koronaviruksen saaneita italialaisia 
Italian entinen pääministeri Silvio Berlusconi sai koronaviruksen elokuussa 2020 ja joutui sen takia 4. syyskuuta sairaalaan.

Lähteet

Luokka:Italialainen yhteiskunta
Italiassa
Luokka:Italian historia